Απόφαση της Μικτής Επιτροπής του ΕΟX

αριθ. 26/2001

της 30ής Μαρτίου 2001

για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας ΕΟΧ

Η ΜΙΚΤΗ ΕΠΙΤΡΟΠΗ TOY ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία" και, ιδίως, το άρθρο 98,

Εκτιμώντας τα εξής:

(1) Το παράρτημα Ι της συμφωνίας τροποποιήθηκε με την απόφαση αριθ. 189/1999 της 17ης Δεκεμβρίου 1999(1) της Μικτής Επιτροπής του ΕΟΧ.

(2) Ο κανονισμός (ΕΚ) αριθ. 2194/98 της Επιτροπής, της 12ης Οκτωβρίου 1998, για την τροποποίηση του κανονισμού (ΕΚ) αριθ. 2629/97 όσον αφορά τα ενώτια στο πλαίσιο του συστήματος αναγνώρισης και καταγραφής των βοοειδών(2) πρέπει να ενσωματωθεί στη συμφωνία.

(3) Ο κανονισμός (ΕΚ) αριθ. 509/1999 της Επιτροπής, της 8ης Μαρτίου 1999, για την παράταση της μέγιστης περιόδου που ορίζεται για την τοποθέτηση ενωτίων στους βίσονες (είδη Bison bison spp.)(3) πρέπει να ενσωματωθεί στη συμφωνία.

(4) Ο κανονισμός (ΕΚ) αριθ. 331/1999 της Επιτροπής, της 12ης Φεβρουαρίου 1999, για την τροποποίηση του κανονισμού (ΕΚ) αριθ. 2629/97 όσον αφορά τα διαβατήρια στο πλαίσιο του συστήματος αναγνώρισης και καταγραφής των βοοειδών(4) πρέπει να ενσωματωθεί στη συμφωνία.

(5) Ο κανονισμός (ΕΚ) αριθ. 1663/1999 της Επιτροπής, της 28ης Ιουλίου 1999, για την τροποποίηση του κανονισμού (ΕΚ) αριθ. 2629/97 όσον αφορά τα ενώτια στο πλαίσιο του συστήματος αναγνώρισης και καταγραφής των βοοειδών(5) πρέπει να ενσωματωθεί στη συμφωνία.

(6) Ο κανονισμός (ΕΚ) αριθ. 2680/1999 της Επιτροπής, της 17ης Δεκεμβρίου 1999, για την έγκριση συστήματος αναγνώρισης ταύρων που προορίζονται για πολιτιστικές και αθλητικές εκδηλώσεις(6) πρέπει να ενσωματωθεί στη συμφωνία.

(7) Η παρούσα απόφαση δεν εφαρμόζεται στην Ισλανδία και στο Λιχτενστάιν,

ΑΠΟΦΑΣΙΖΕΙ:

Άρθρο 1

Μετά το σημείο 86 (Απόφαση 98/653/ΕΚ της Επιτροπής) στο μέρος 1.2 του κεφαλαίου Ι του παραρτήματος Ι της συμφωνίας, παρεμβάλλονται τα ακόλουθα σημεία:

"86α. 399 R 0509: Κανονισμός (ΕΚ) αριθ. 509/1999 της Επιτροπής, της 8ης Μαρτίου 1999, για την παράταση της μέγιστης περιόδου που ορίζεται για την τοποθέτηση ενωτίων στους βίσονες (είδη Bison bison spp.) (ΕΕ L 60 της 9.3.1999, σ. 53),

86β. 399 R 2680: Κανονισμός (ΕΚ) αριθ. 2680/1999 της Επιτροπής, της 17ης Δεκεμβρίου 1999, για την έγκριση συστήματος αναγνώρισης ταύρων που προορίζονται για πολιτιστικές και αθλητικές εκδηλώσεις (ΕΕ L 326 της 18.12.1999, σ. 16)."

Άρθρο 2

Στο σημείο 71 (κανονισμός (ΕΚ) 2629/97 της Επιτροπής) στο μέρος 1.2 του κεφαλαίου Ι του παραρτήματος Ι της συμφωνίας, προστίθενται οι ακόλουθες περιπτώσεις:

"- 398 R 2194: Κανονισμός (ΕΚ) αριθ. 2194/98 της Επιτροπής, της 12ης Οκτωβρίου 1998 (ΕΕ L 276 της 13.10.1998, σ. 4),

- 399 R 0331: Κανονισμός (ΕΚ) αριθ. 331/1999 της Επιτροπής, της 12ης Φεβρουαρίου 1999 (ΕΕ L 40 της 13.2.1999, σ. 27),

- 399 R 1663: Κανονισμός (ΕΚ) αριθ. 1663/1999 της Επιτροπής, της 28ης Ιουλίου 1999 (ΕΕ L 197 της 29.7.1999, σ. 27)."

Άρθρο 3

Τα κείμενα των κανονισμών (ΕΚ) αριθ. 2194/98, 331/1999, 509/1999, 1663/1999 και 2680/1999 της Επιτροπής στη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.

Άρθρο 4

Η παρούσα απόφαση τίθεται σε ισχύ την 31η Μαρτίου 2001, υπό την προϋπόθεση ότι έχουν πραγματοποιηθεί προς τη Μικτή Επιτροπή ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(7).

Άρθρο 5

Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 30 Μαρτίου 2001.

Για τη Μικτή Επιτροπή ΕΟΧ

Ο Πρόεδρος

P. Westerlund

(1) ΕΕ L 74 της 15.3.2001, σ. 24.

(2) ΕΕ L 276 της 13.10.1998, σ. 4.

(3) ΕΕ L 60 της 9.3.1999, σ. 53.

(4) ΕΕ L 40 της 13.2.1999, σ. 27.

(5) ΕΕ L 197 της 29.7.1999, σ. 27.

(6) ΕΕ L 326 της 18.12.1999, σ. 16.

(7) Δεν έχουν αναφερθεί συνταγματικές απαιτήσεις.